CELEX: 32005R0129
Language: hr
Date: 2005-01-20 00:00:00
Title: Uredba Komisije (EZ) br. 129/2005 od 20. siječnja 2005. o razvrstavanju određene robe u kombiniranu nomenklaturu i izmjeni Uredbe (EZ) br. 955/98

02/Sv. 014
            
            
               HR
            
            
               Službeni list Europske unije
            
            
               166
            
         32005R0129
   
               L 025/37
            
            
               SLUŽBENI LIST EUROPSKE UNIJE
            
            
               20.01.2005.
            
         
      UREDBA KOMISIJE (EZ) br. 129/2005
   od 20. siječnja 2005.
   o razvrstavanju određene robe u kombiniranu nomenklaturu i izmjeni Uredbe (EZ) br. 955/98
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Razvrstavanje „audiofrekventnih uređaja” u Uredbi Komisije (EZ) br. 955/98 od 29. travnja 1998. o razvrstavanju određene robe u kombiniranu nomenklaturu (3) dovelo je do razvrstavanja takozvanih sustava kućnih kina pod oznaku KN 8543 89 95. Budući da ta razvrstavanja nisu u skladu s razvrstavanjem određenim u Prilogu ovoj Uredbi, ona se smatraju neispravnima.
            
         
               (6)
            
            
               Uredbu (EZ) br. 955/98 treba stoga na odgovarajući način izmijeniti.
            
         
               (7)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Točka 2. Priloga Uredbi (EZ) br. 955/98 briše se.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. siječnja 2005.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 1989/2004 (SL L 344, 20.11.2004., str. 5.).
   
      (2)  SL L 302, 19.10.1992., str. 1. Uredba kako je zadnje izmijenjena Aktom o pristupanju iz 2003.
   
      (3)  SL L 133, 7.5.1998., str. 12.
   PRILOG
   
               Naziv
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Proizvod pripremljen kao komplet u pakiranja za pojedinačnu prodaju, koji se sastoji od:
                           
                                       —
                                    
                                    
                                       složenog uređaja (pojačalo, AM/FM radioprijemnik i DVD/CD uređaj),
                                    
                                 
                                       —
                                    
                                    
                                       subwoofera,
                                    
                                 
                                       —
                                    
                                    
                                       pet zvučnika i
                                    
                                 
                                       —
                                    
                                    
                                       daljinskog upravljača.
                                    
                                 Proizvod (poznat kao „sustav kućnog kina”) osmišljen je za pružanje audio i video zabave kod kuće, pretežno reprodukcijom zvuka i slika pohranjenih na DVD-u.
                        
                     
            
               8521 90 00
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature, napomenom 3. uz odjeljak XVI. i tekstom oznaka KN 8521 i 8521 90 00.
               Proizvod je komplet pripremljen u pakiranja za pojedinačnu prodaju, pri čemu je dio koji predstavlja bitnu značajku kompleta složeni uređaj (GIR 3.(b)).
               U smislu napomene 3. uz odjeljak XVI., dio koji omogućava glavnu funkciju složenog uređaja je DVD/CD uređaj. Pojačavanje zvuka i reprodukcija radiosignala smatraju se sekundarnim funkcijama u usporedbi s funkcijom videoreprodukcije.
               Zbog toga se komplet razvrstava kao uređaj za videoreprodukciju pod oznaku KN 8521 90 00.
            
         
               
                           2.
                        
                        
                           Proizvod pripremljen kao komplet u pakiranja za pojedinačnu prodaju, koji se sastoji od:
                           
                                       —
                                    
                                    
                                       AM/FM radioprijemnika s pojačalom,
                                    
                                 
                                       —
                                    
                                    
                                       DVD/CD playera,
                                    
                                 
                                       —
                                    
                                    
                                       subwoofera,
                                    
                                 
                                       —
                                    
                                    
                                       pet zvučnika i
                                    
                                 
                                       —
                                    
                                    
                                       daljinskog upravljača.
                                    
                                 Proizvod (poznat kao „sustav kućnog kina”) osmišljen je za pružanje audio i video zabave kod kuće, pretežno reprodukcijom zvuka i slika pohranjenih na DVD-u.
                        
                     
            
               8521 90 00
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 8521 i 8521 90 00.
               Proizvod je komplet pripremljen u pakiranja za pojedinačnu prodaju, pri čemu je dio koji predstavlja bitnu značajku kompleta njegov DVD/CD uređaj.
               Zbog toga se komplet razvrstava kao uređaj za videoreprodukciju pod oznakom KN 8521 90 00.
            
         
               
                           3.
                        
                        
                           Mrežni analizator, koji se sastoji od modula analizatora, capture memorije i sučelja za uređaj za automatsku obradu podataka (automatic data processing, ADP) u jedinstvenom kućištu.
                           Analizator je osmišljen za pružanje informacija o ponašanju mreža nadgledanjem mrežne aktivnosti, dešifriranjem svih glavnih protokola i stvaranjem mrežnog prometa.
                           ADP uređaj se ne daje s analizatorom.
                        
                     
            
               9031 80 39
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 5.(E) uz poglavlje 84., dodatnom bilješkom 1. uz poglavlje 90. i tekstom oznaka KN 9031, 9031 80 i 9031 80 39.
               Analizator koji provodi posebnu funkciju pomoću modula analizatora isključuje se iz tarifnog broja 8471 primjenom napomene 5.(E) uz poglavlje 84.
               Analizator je posebno osmišljen za analiziranje prometa na mreži, a ne za mjerenje ili provjeravanje električnih količina, te se time isključuje iz tarifnog broja 9030.
            
         
               
                           4.
                        
                        
                           Mrežni analizator, koji se sastoji od središnje sabirnice za upravljanje, modula analizatora, uređaja za automatsku obradu podataka, monitora i tipkovnice u jedinstvenom kućištu.
                           Analizator je osmišljen za pružanje sljedećih funkcija:
                           
                                       —
                                    
                                    
                                       analiziranje operativnog stanja postojećih mreža i mrežnih proizvoda,
                                    
                                 
                                       —
                                    
                                    
                                       simuliranje prometa i uvjeta kvara u postojećim mrežama i mrežnim proizvodima,
                                    
                                 
                                       —
                                    
                                    
                                       stvaranje mrežnog prometa.
                                    
                                 
                     
            
               9031 80 39
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 5.(E) uz poglavlje 84., dodatnom napomenom 1. uz poglavlje 90. i tekstom oznaka KN 9031, 9031 80 i 9031 80 39.
               Analizator koji provodi posebnu funkciju pomoću modula analizatora isključuje se iz tarifnog broja 8471 primjenom napomene 5.(E) uz poglavlje 84.
               Analizator je posebno osmišljen za analiziranje prometa na mreži, a ne za mjerenje ili provjeravanje električnih količina, te se time isključuje iz tarifnog broja 9030.